**Kooperatív Doktori Program**

**Eljárásrend**

**a KFI célú dologi támogatás (1.040.000 Ft/szemeszter) tervezéséhez és elszámolásához**

[I.Elszámolható költségek 2](#_Toc66198611)

[Szolgáltatások költségei 2](#_Toc66198612)

[Anyagköltségek 3](#_Toc66198613)

[Eszközbeszerzés 3](#_Toc66198614)

[Immateriális javak beszerzése 3](#_Toc66198615)

[II. Pénzügyi eljárásrend 4](#_Toc66198616)

[A dologi támogatás folyósítása 4](#_Toc66198617)

[A támogatás felhasználásának menete 4](#_Toc66198618)

[Általános szabályok: 4](#_Toc66198619)

[A beszerzés eljárásrendje 5](#_Toc66198620)

[KDP Beszerzéshez kapcsolódó szabályozás 5](#_Toc66198621)

[Közbeszerzési kötelezettség 5](#_Toc66198622)

[Árajánlatokhoz kapcsolódó szabályozás 5](#_Toc66198623)

[Az árajánlatok elvárt tartalmi elemei: 6](#_Toc66198624)

[Szerződés – egyszerűsített szerződés (megrendelés és visszaigazolása) 7](#_Toc66198625)

[Elszámolás 7](#_Toc66198626)

[III. El nem számolható költségek 7](#_Toc66198627)

[Általános korlátozások 7](#_Toc66198628)

[Beszerzés, szolgáltatások igénybevétele 7](#_Toc66198629)

[Eszközbeszerzéshez kapcsolódó gyártási licenc, gyártási know-how 8](#_Toc66198630)

[Információs technológia-fejlesztések 8](#_Toc66198631)

[Tanácsadás igénybevétele 8](#_Toc66198632)

[1.sz.melléklet - Ajánlatkérés mintacsomag 9](#_Toc66198633)

[2.sz.melléklet CO-rendelésszám igénylő lap 15](#_Toc66198634)

[3.számú melléklet - számlaösszesítő 16](#_Toc66198635)

# I.Elszámolható költségek

A támogatás **kizárólag a KDP doktori program ösztöndíjas hallgató kutatásához közvetlenül kapcsolódó kiadások fedezetére fordítható,** a program támogatható tevékenységeihez kapcsolódnak, és megfelelnek a Támogatói okiratban és a Kooperatív Doktori Program pályázati kiírásában foglalt feltételeknek.

|  |  |
| --- | --- |
| **Elszámolható költségek köre:** | **Költségek összetétele** |
| **Működési költségek** | Szolgáltatások költségei:  Igénybevett szolgáltatások költségei  Egyéb szolgáltatások |
| Anyagköltségek |
| **Felhalmozási költségek** | Eszközbeszerzés:  Műszaki berendezések gépek - kizárólag kisértékű, nettó 200 eFt egyedi beszerzési érték alatt  Egyéb berendezések gépek - kizárólag kisértékű, nettó 200 eFt egyedi beszerzési érték alatt |
| Immateriális javak beszerzése - kizárólag kisértékű, nettó 200 eFt egyedi beszerzési érték alatt |
|  |

### Szolgáltatások költségei

***Igénybe vett szolgáltatások*** költségein belül:

1. közvetlenül **a KDP ösztöndíjas kutatásához szükséges**, a program szakmai tartalmához, céljához kapcsolódóan igénybevett tanácsadás és szolgáltatás díja, beleértve a minőség-, környezet- és egyéb irányítási, vezetési, hitelesítési rendszerek, szabványok bevezetéséhez és tanúsíttatásához kapcsolódó költségeket, amelyek abban az esetben számolhatóak el, ha azokat **kizárólag a projekt keretében végzett kutatási tevékenységhez vették igénybe,**
2. eszközbérlés, laborbérlés, szekvenálási költség, lektorálási díj
3. kérdőíves felmérés, adatgyűjtés, adatfeldolgozás igénybevételének költségei, publikációs költség, Open Access költség; tanulmány készítés díja, egyéb a projekt eredményeinek terjesztésével, és a nyilvánosság tájékoztatásával kapcsolatban felmerülő költségek;
4. a projekt megvalósításához kapcsolódó utazások költségei;
5. iparjogvédelemmel kapcsolatos költségek,
6. kutatással összefüggő szakmai szolgáltatások költségei,

***Egyéb szolgáltatások*** költségein belül közvetlenül a KDP ösztöndíja kutatási tevékenységéhez szükséges hatósági díj, közbeszerzési eljárások lebonyolításával kapcsolatos költségek, beleértve a közbeszerzési eljárások lebonyolításával kapcsolatos szakértő díj.

### Anyagköltségek

***Anyagköltségen*** belül **közvetlenül a KDP ösztöndíjas kutatásához** szükséges, a program megvalósítása során felmerült anyagok, felszerelések, fogyóeszközök és forgóeszközök költségei számolhatóak el.

### Eszközbeszerzés

***Műszaki berendezések, gépek*** és ***Egyéb berendezések, felszerelések*** költségtípuson belül új, kereskedelmi forgalomban, vagy gyártótól beszerezhető, első üzembe-helyezésű gépek, technológiai berendezések, eszközök, anyagok beszerzése és beépítése támogatható kizárólag kisértékű, nettó 200 eFt egyedi beszerzési érték alatt.

Kizárólag a KDP ösztöndíjas hallgató kutatásához elengedhetetlenül szükséges eszközök beszerzése, rendezvény lebonyolításához elengedhetetlenül szükséges műszaki berendezések, egyéb berendezések, felszerelések költsége számolható el. Eszközbeszerzés esetén kötelező csatolni jelen tájékoztatóban rögzítetteknek megfelelő árajánlatot és az eszköz/felszerelés aktiválására, üzembe helyezésére vonatkozó dokumentumot, főkönyvi kartont.

Kutató-tudásközvetítő szervezet nem gazdasági tevékenységének támogatása esetén az új eszközök és felszerelések bekerülési értéke számolható el.

Az eszköznek meg kell felelnie a hatályos szabványoknak és normáknak.

Új (első üzembe helyezésű), kereskedelmi forgalomban, vagy gyártótól piaci feltételek szerint beszerezhető, a projekt céljához kapcsolódó, a projektcélok megvalósításához szükséges műszaki berendezések, gépek, (számítástechnikai és irodai műszaki eszközök) és egyéb berendezések (bútorok) költsége számolható el.

Az „új” jelző csak olyan beruházási jellegű termékeket illet meg, amelyeknél a kedvezményezett rendelkezik a vétel időpontjában (a számlakiállítás dátuma) kezdődő termékfelelősségi, garanciális és szavatossági jogainak érvényesíthetőségéhez szükséges, a gyártó és a forgalmazó által kibocsátott, hiteles dokumentumokkal.

Az elszámolhatóság további feltétele, hogy a beszerzett eszköz a kedvezményezett leltárában szerepel. A támogatás terhére beszerzett eszköz külső helyszínen történő használata abban az esetben fogadható el, amennyiben a támogatott doktori hallgató kutatási tevékenységhez az eszköz használata elengedhetetlen más helyszínen, azonban a program végén (legkésőbb a doktori cím megszerzésének napjáig) a kedvezményezett egyetem telephelyére vissza kell szállítani.

### Immateriális javak beszerzése

***Immateriális javak*** költségtípuson belül kizárólag a KDP ösztöndíjas hallgató kutatásához elengedhetetlenül szükséges immateriális javak, külső forrásokból szokásos piaci feltételekmellett megvásárolt vagy licencia tárgyát képező ismeretek és szabadalmak, kizárólag kisértékű, nettó 200 eFt egyedi beszerzési érték alatt.

Immateriális javak beszerzése esetén kötelező csatolni a jelen tájékoztatóban rögzítetteknek megfelelő árajánlatot, továbbá az immateriális javakra vonatkozó főkönyvi kartont.

Kutató-tudásközvetítő szervezet nem gazdasági tevékenységének támogatása esetén az új eszközök és felszerelések bekerülési értéke számolható el. Az elszámolhatóság további feltétele, hogy a beszerzett szoftver a kedvezményezett leltárában szerepel. A támogatás terhére beszerzett szoftver külsőhelyszínen történő használata abban az esetben fogadható el, amennyiben a támogatott doktori hallgató kutatási tevékenységhez a szoftver használata elengedhetetlen más helyszínen, azonban a program végén (legkésőbb a doktori cím megszerzésének napjáig) a kedvezményezett egyetem telephelyére vissza kell szállítani.

Nem gyártási jellegű licenc és know-how vásárlása kizárólag abban az esetben számolható el, ha azt a kedvezményezett továbbfejlesztés céljából, a projektben szereplő kötelező vállalás teljesítéséhez közvetlenül használja fel.

# II. Pénzügyi eljárásrend

## A dologi támogatás folyósítása

A támogatás folyósítása évente történik az alábbiak szerint:

* + - a folyósítás 1. évében a Támogatottal történő KDP ösztöndíjszerződés megkötését követő 1 hónapon belül
    - a további években a hatályos ösztödíjszerződéssel rendelkező támogatott vonatkozásában szeptember végéig.

A Támogatás első utalását megelőzően a Kontrolling Igazgatóság a támogatott kutatócsoport intézetének kérésére (4. számú melléklet) támogatottanként SAP CO rendelésszámot hoz létre.

Az új rendelésszám tekintetében a kötelezettségvállalási, ellenjegyzési, kancellári egyetértési, teljesítésigazolási, érvényesítési jogkörökre vonatkozó felhatalmazása a kutatócsoporthoz kapcsolódó szervezeti egység vezetőjének javaslata alapján kerül kiadásra.

A Doktori Iskola a keretátcsoportosítást a **28 Dologi költségek** pénzügyi tételre végzi el, amennyiben a felhasználás során más pénzügyi tétel érintett a szervezeti egység maga gondoskodik a forrás pénzügyi tételek közötti átcsoportosításáról.

## A támogatás felhasználásának menete

### Általános szabályok:

A program során a Semmelweis Egyetem ÁFA levonási jogával nem él, így a tervezés és elszámolás az ÁFÁ-val növelt **bruttó költség** alapján történik.

A Program során azok a költségek számolhatók el, melyek beszerzésére, szerződéskötésére **a piaci feltételeknek megfelelően került sor**, valamint független felek között hajtották végre. A szolgáltatást vagy befektetett eszközt nyújtó fél és az intézmény (a továbbiakban: Kedvezményezett) nem tekinthetők egymástól függetlennek, ha a kiválasztáskor vagy a kiválasztást megelőző 3 (három) éven belül vagy a szerződéses jogviszony fennállása alatt

a) a Kedvezményezett és a szolgáltatást vagy a befektetett eszközt nyújtó fél között tulajdonosi vagy tagsági jogviszony áll(t) fenn;

b) a Kedvezményezett tagja, tulajdonosa, vezető tisztségviselője, felügyelőbizottsági tagja a szolgáltatást vagy a befektetett eszközt nyújtó fél tagja, tulajdonosa, vezető tisztségviselője, felügyelőbizottsági tagja (volt);

c) a szolgáltatást vagy a befektetett eszközt nyújtó fél tagja, tulajdonosa, vezető tisztségviselője, felügyelőbizottsági tagja a Kedvezményezett tagja, tulajdonosa, vezető tisztségviselője, felügyelőbizottsági tagja (volt), vagy

d) a Kedvezményezett tagjának, tulajdonosának, vezető tisztségviselőjének, felügyelőbizottsági tagjának közeli hozzátartozója a szolgáltatást vagy a befektetett eszközt nyújtó fél tagja, tulajdonosa, vezető tisztségviselője, felügyelőbizottsági tagja (volt) vagy a szolgáltatást vagy a befektetett eszközt nyújtó fél tagjának, tulajdonosának, vezető tisztségviselőjének, felügyelőbizottsági tagjának közeli hozzátartozója a Kedvezményezett tagja, tulajdonosa, vezető tisztségviselője, felügyelőbizottsági tagja (volt), vagy

e) az értékesítést végző vagy a szolgáltatást nyújtó a Kedvezményezettel munkaviszonyban, közalkalmazotti, kormányzati szolgálati, közszolgálati jogviszonyban vagy munkavégzésre irányuló egyéb jogviszonyban áll(t), illetve a Kedvezményezett cégben döntési, felügyeleti, irányítói jogkört gyakorol(t), valamint ha a Kedvezményezett vállalkozásában felügyeleti, irányítói jogkört gyakorló személynek a Ptk. 8:1. § (1) bekezdés 1. pontja szerinti közeli hozzátartozójának minősül(t).

A Kbt. 9. § (1) bekezdés h)-i) pontjában és (2) bekezdésében meghatározott „in-house” beszerzések alapján kötött szerződések elszámolhatóak, ha azok költsége nem haladja meg a szokásos piaci értéket, valamint a pénzügyileg rendezett tételek alapján kimutatott közvetlen és közvetett önköltség értékét, illetve ha az „in-house” egység a központosított közbeszerzési rendszeren keresztül szerezte be a nyújtott terméket, vagy szolgáltatást.

Egy adott beszerzésből jelen program keretében a támogatás terhére elszámolt összeget más támogatott (beleértve az EU által társfinanszírozott) projektben nem lehet elszámolni (kettős finanszírozás tilalma).

A program terhére kizárólag azon költségek számolhatóak el, amelyek a támogatott tevékenység időtartama alatt merültek fel. A támogatott tevékenység időtartama a Támogatói okiratban meghatározott olyan időtartam, amely során felmerülő, a támogatott tevékenység megvalósításához kapcsolódó költségek elszámolhatóak. Csak ezen időtartam alatti teljesítési időponttal (ami alatt nem a fizetési határidő értendő) kiállított számlák számolhatók el a támogatási jogviszony keretében.

A program megvalósításához kapcsolódó kiutazáshoz kapcsolódó útiköltség, szállás költség, a helyi közlekedés költségei, kedvezményezett számviteli politikájában meghatározott mértékben számolhatóak el.

**Elszámolható költségek számlánkénti legkisebb (bruttó) összege 5.000.-Ft, ez alatt költséget elszámolni nem lehet.**

A forinttól eltérő pénznemben kiállított számla, számviteli bizonylat esetében annak végösszegét és az arra tekintettel elszámolható költség összegét a számlán, számviteli bizonylaton megjelölt teljesítés időpontjában érvényes, a Magyar Nemzeti Bank által közzétett középárfolyamon kell forintra átszámítani, a Magyar Nemzeti Bank által nem jegyzett pénznemben kiállított számla, számviteli bizonylat esetén az Európai Központi Bank által közzétett középárfolyamon kell euróra átváltani. Amennyiben a ténylegesen kifizetett összeg kevesebb, mint a fenti árfolyam alapján tervezett összeg, abban az esetben a kisebb összeg számolható el a program terhére.

### A beszerzés eljárásrendje

1. A beszerzési folyamatok tekintetében a Semmelweis Egyetem Beszerzési Szabályzatának alkalmazása a mérvadó a **”KDP Beszerzéshez kapcsolódó szabályozás”** pontban foglaltak betartása mellett. 3 db árajánlat már minden nettó 200.000 Ft beszerzési érték fölött kötelező. A 3 db árajánlattól a kizárólagosság igazolása mellett lehet eltekinteni.
2. A piaci árat alátámasztó dokumentáció tartalmazza – nem közbeszerzés esetén -
   1. az ajánlatkérés dokumentációját, (1.sz.melléklet)
   2. a kiküldést igazoló és alátámasztó dokumentumokat, e-maileket,
   3. az érvényes ajánlatokat és beérkezésüket igazoló dokumentumokat és e-maileket, vagy a dátummal ellátott képernyőképeket,
   4. kiértékelés jegyzőkönyvét,
   5. az ajánlatkérés során a projektazonosítót és a projekt címét a keletkező dokumentumokon KÖTELEZŐ feltüntetni.

### KDP Beszerzéshez kapcsolódó szabályozás

#### Közbeszerzési kötelezettség

A Kedvezményezettek, ha ennek a közbeszerzésekről szóló 2015. évi CXLIII. törvény (a továbbiakban: Kbt.) szerinti feltételei fennállnak, kötelesek a támogatás ésszerű és hatékony felhasználásának biztosítása érdekében a Kbt. szerint közbeszerzési eljárást lefolytatni a vonatkozó jogszabályoknak megfelelően.

Az NKFI Alapból finanszírozott támogatásból megvalósuló beszerzésekkel összefüggésben felhívjuk a csak a támogatásra tekintettel ajánlatkérő kedvezményezett szervezetek figyelmét a Kbt. 5. § (2) bekezdésében foglaltakra.

#### Árajánlatokhoz kapcsolódó szabályozás

Az egyes költségtételek alátámasztására a Kedvezményezett a belső szabályozóikban meghatározottak szerint köteles árajánlato(ka)t beszerezni. A programhoz kapcsolódó árajánlatok és az azokhoz kapcsolódó kiválasztási eljárás szabályszerűségét az ellenőrzésre jogosult szervek képviselői a beszámoló ellenőrzése során és a helyszínen is ellenőrizhetik.

**Minden nettó 200 000 Ft érték feletti költségtétel alátámasztására 3 db érvényes árajánlat beszerzése szükséges**, melyet a munkaszakasz befejezését követően a Kedvezményezett a pénzügyi beszámolóval egyidejűleg szükséges benyújtani, kivéve, ha a beszerzés központosított közbeszerzés keretében történt.

A három árajánlat benyújtásától való eltérés abban az esetben elfogadható – **kizárólagossági nyilatkozat benyújtása mellett** –, amennyiben az adott beszerzés vagy szolgáltatás kizárólagos hazai vagy külföldi forgalmazótól történik**.**

Amennyiben az árajánlat összege nem forintban van meghatározva, szükséges azt átszámítani forintra az árajánlat kiállításának napján érvényes, hivatalos, MNB által közzétett árfolyamon. Nem magyar nyelvű árajánlat esetében magyar nyelvű fordítást is szükséges mellékelni a teljes ajánlatról.

#### Az árajánlatok elvárt tartalmi elemei:

a) Eszközbeszerzés esetén:

* az árajánlatban résztvevők megnevezését, aláírását, nyilatkozatát a kereskedői vagy gyártói státuszra vonatkozóan;
* egyedi gyártás esetén az erre vonatkozó gyártói nyilatkozat feltüntetését;
* az árajánlat tárgyának pontos megnevezését, típusát, műszaki paramétereit, szakmai jellemzőit, rendelésre gyártott beszerzés esetén a technikai feltételek és az egyedi költségkalkuláció részletes feltüntetését;
* tartozék beszerzése esetén annak jelölését, hogy mely eszközhöz tartozik;
* az árajánlattárgyának Vámtarifa Számát (VTSZ) számát;
* az árajánlat kiállításának dátumát,
* az egységárat, a nettó árat, az ÁFA-t és a bruttó árat;
* az eszköz gyártási évét és a forgalmazó nyilatkozatát arra vonatkozóan, hogy az eszköz új;
* amennyiben az árajánlat tartalmaz betanítást, szállítást, üzembe helyezést is, kérjük e költségeket külön feltüntetni;
* az árajánlatadó honlapjának elérését

b) Immateriális javak beszerzése esetén:

* az árajánlatban résztvevők megnevezését, aláírását, nyilatkozatát a kereskedői vagy gyártói státuszra vonatkozóan;
* az árajánlat tárgyának pontos megnevezését, típusát, szakmai jellemzőit;
* az árajánlat tárgyának TESZOR számát és megnevezését;
* az árajánlat kiállításának dátumát;
* az egységárat, a nettó árat, az ÁFA-t és a bruttó árat;
* az árajánlatadó honlapjának elérését.

c) Igénybe vett szolgáltatás esetén:

* az árajánlatban résztvevők megnevezését, aláírását;
* az árajánlat tárgyának pontos megnevezését;
* az árajánlat érvényességét és/vagy kiállításának dátumát;
* az egységárat, a nettó árat, az ÁFA-t és a bruttó árat;
* az elvégzendő feladatok részletes szakmai tartalmát, valamint a keletkező (a megbízó részére átadásra kerülő) eredmény konkrét megnevezését;
* a ráfordított emberhónap számot feladatonként és azon belül munkavállalóként,
* a bevont szakértők megnevezését, munkakörét és szakképzettségét;
* a becsült anyagjellegű költségeket (volumen\*egységár) és egyéb költségeket nevesítve;
* az árajánlatadó honlapjának elérését.

Amennyiben az árajánlat összege nem forintban van meghatározva, szükséges azt átszámítani forintra az árajánlat kiállításának napján érvényes, hivatalos, MNB által közzétett árfolyamon. Nem magyar nyelvű árajánlat esetében magyar nyelvű fordítást is szükséges mellékelni a teljes ajánlatról.

### Szerződés – egyszerűsített szerződés (megrendelés és visszaigazolása)

1. A folyamatot a Semmelweis Egyetem Szerződéskötési Szabályzata és Beszerzési Szabályzata szabályozza.
2. Kötelezettségvállalás csak írásban történhet.

### Elszámolás

1. **A számla határidőben történő kifizetéséért a rendelésszámhoz megjelölt kötelezettségvállaló és pénzügyi ellenjegyző felelős.**
2. A támogatás felhasználását követően az elszámolás a beszerzés(ek)hez kapcsolódó teljes körű, eredeti dokumentáció Doktori Iskola részére történő átadásával, CO rendelésszámonként (támogatottanként) történik a mellékletként csatolt számlaösszesítő alapján.
3. Szükséges dokumentumok
   1. a fentiekben részletezettek szerint a piaci ár alátámasztása,
   2. eredeti megrendelés/ megrendelés visszaigazolás vagy szerződés dokumentuma,
   3. teljesítést alátámasztó dokumentumok, a megvalósult szolgáltatáshoz kapcsolódó beszámoló, és/vagy a szállítást igazoló szállítólevél,
   4. a teljesítésigazolás,
   5. számla.
4. A Doktori Iskola gazdasági koordinátora (a projekt pénzügyi asszisztense) a beszerzés teljes dokumentációját ellenőrzi, és a számlákat záradékolja.
5. Az elszámolás során a rendelkezésre bocsátott keretet túllépni nem lehet.
6. Amennyiben viszont a kereten maradvány mutatkozik, azt az elszámolással egyidőben a **Doktori Iskola által megadott** rendelésszámra át kell csoportosítani. Amennyiben az elszámolás részben vagy egészben nem a fenti eljárásrend szerint került lebonyolításra az el nem számolható tételek összegét szintén forrásátcsoportosítással szükséges rendezni.

# III. El nem számolható költségek

## Általános korlátozások

1. a Kedvezményezett saját maga által előállított, forgalmazott eszköz, szoftver, saját maga által nyújtott szolgáltatás, saját maga által forgalmazott rendszer bevezetésének költségei,
2. a kedvezményezett önmagától, továbbá tőle – a 4.1 pont szerint – nem független vállalkozástól beszerzendő műszaki gépek, berendezések, immateriális javak, anyagok, és igénybe vett szolgáltatások bekerülési értéke,
3. garanciális költségek,
4. bírságok, kötbérek és perköltségek,
5. a Kedvezményezettnél meglévő termelőkapacitások telephelyen belüli, és más telephelyre történő áttelepítési költsége,
6. biztosítéknyújtáshoz kapcsolódó költségek, jelzálog, bankgarancia költségei,
7. kamatköltségek, kamattartozás kiegyenlítés,
8. előkészítési célú tevékenység költségei (például: támogatási kérelem készítése, közjegyzői díj)
9. tagdíjak,
10. banki szolgáltatások, árfolyamvesztesége
11. levonható ÁFA,
12. előkészítési célú tevékenység költségei (például: támogatási kérelem készítés, közjegyzői díj),
13. COVID teszt költségei, oltási költségek, egészségügyi szolgáltatás költségei

## Beszerzés, szolgáltatások igénybevétele

1. olyan tárgyi eszköz bekerülési értéke, amelyet a Kedvezményezett csődeljárás vagy felszámolás alatt álló társaságtól, vagy végrehajtási eljárás alatt álló magánszemélytől szerzett be,
2. jármű (közúti gépjármű, vízi jármű, légi jármű, kötött pályás jármű), pótkocsi, félpótkocsi beszerzése,
3. műszaki eszközök felújítási, javítási, karbantartási költségei,
4. meglévő gépek átalakításának költségei, még akkor sem, ha az átalakítás után a gép teljesítménye, paramétere megváltozik,
5. a szállítási biztosítás és a vámkezelés költsége
6. eszközök leszerelési költsége
7. azon eszközök, berendezések, amelyek a támogatási kérelem benyújtása előtt bérleti vagy egyéb hasonló konstrukció keretében, továbbá tesztelési, próbaüzemi céllal a kedvezményezettnél bármely telephelyen már használatban voltak
8. operatív lízing vagy nyílt végű pénzügyi lízing konstrukció keretében beszerzett eszköz és berendezés,
9. kompenzálás és engedményezés keretében beszerzett eszközök és berendezések
10. az apportált eszköz értéke,
11. üzletrész- és részvényvásárlás
12. az olyan közvetítőkkel vagy tanácsadókkal kötött vállalkozói szerződéssel kapcsolatban felmerült költségek, amely szerződés a kifizetést a tevékenység összköltségének a százalékos arányában határozza meg, kivéve, ha a részteljesítés lehetőségét a szerződés vagy hatályos módosítása tartalmazza, és az ilyen ténylegesen felmerült és kiegyenlített részköltségeket a kedvezményezett alátámasztja a munka vagy a szolgáltatás tartalmára és valóságos értékére való hivatkozással, részletes teljesítésigazolással,
13. a kedvezményezettre vonatkozó piacra jutással kapcsolatban trendek megvizsgálása, piackutatás, konkurenciaelemezés, marketing audit, stratégiatervezés, akcióterv készítés, komplett nagyarculat grafikai tervezése, termékoldal webfejlesztése.

## Eszközbeszerzéshez kapcsolódó gyártási licenc, gyártási know-how

1. gyártási licenc, gyártási know-how éves ismétlődő (megújítási, forgalom utáni) díja,
2. nem gyártási jellegű licenc, nem gyártási jellegű know-how vásárlása a szoftverek kivételével.

## Információs technológia-fejlesztések

1. általános működéssel kapcsolatos web tárhely bérleti díjának hosszabbítása, domain név karbantartási díja, szerver vagy webhely, honlap üzemeltetésének díja, amennyiben a kedvezményezett a támogatási kérelem benyújtásának időpontjában ezzel rendelkezik,
2. informatikai eszközök felújítási, javítási, karbantartási költsége.

## Tanácsadás igénybevétele

1. adótanácsadás,
2. forráslehetőségek feltérképezése és pályázatírás,
3. szabványok bevezetése és tanúsíttatása, utóaudit, felügyeleti audit és megújító audit költségei,
4. a tanúsítvány plusz példányainak kiállítási költsége,
5. tanácsadáshoz kapcsolódó kiszállási díj.

# 1.sz.melléklet - Ajánlatkérés mintacsomag

**AJÁNLATKÉRÉS**

«Beszerzés\_tárgya»

1. Ajánlatkérő megnevezése és elérhetősége:

Ajánlatkérő megnevezése: Semmelweis Egyetem

Címe: 1085 Budapest Üllői út 26.

Képviselője: Prof..Dr. Merkely Béla, rektor, Dr. Pavlik Lívia, kancellár

A megrendeléssel kapcsolatban eljáró szervezeti egység:

«szervezeti\_egysé»

képviselője: «szervegység\_vezetője», «vezető\_titulusa»

Kapcsolattartó: «kapcsolattartó»

Telefon/fax száma: «telefon»

E-mail címe: «email»

Ajánlatkérő **Kooperatív Doktori Program** megvalósítása érdekében Ajánlatkérő «Beszerzés\_tárgya» tárgyban beszerzési eljárást folytat le.

1. Beszerzés tárgya, mennyisége:

«Műszaki\_specifikáció»

1. Beszerzés tárgyának szakmai, műszaki, technikai leírása:

«Műszaki\_specifikáció»

1. Teljesítéssel kapcsolatos elvárások (határideje, helye stb.):

«Teljesítés»

1. A szerződés típusának, fajtájának meghatározása:
2. «szerződés\_típusa»A teljesítés határideje:

a projektidőtartamon belül: «telj\_kezdete»-«telj\_vége»

1. Az ellenszolgáltatás teljesítésének feltételei:

«fizetési\_feltétel»

1. Az ajánlattételhez szükséges információk, kiegészítő tájékoztatások igénylésének rendje, az ajánlathoz csatolandó dokumentumok

**Az ajánlatban kérjük az alábbi cégszerűen aláírt dokumentumokat elektronikusan benyújtani:**

* Felolvasólap (árajánlat)
* Ajánlattételi nyilatkozat
* Átláthatósági nyilatkozat

1. Az ajánlattétel benyújtásának módja:

Kérjük, hogy az ajánlat eredeti példányát szkennelve elektronikus levélben küldjék meg az **«email»**  e-mail címre. Nyertes ajánlattevő a dokumentumokat a szerződéskötést/megrendelést megelőzően eredetben is köteles ajánlatkérő részére eljuttatni.

1. Az ajánlat elektronikus másolatának a beérkezési határideje:

**«ajánlattételi\_határidő»**

1. Ajánlati kötöttség: *90 nap*
2. Szerződés/Megrendelés tervezet*(adott esetben)*

**FIGYELEMFELHÍVÁS:**

*Ajánlatkérő fenntartja magának a jogot, hogy bármiféle jogi és/vagy anyagi következmény nélkül elálljon az ajánlatkérési, beszerzési, szerződéskötési szándékától, illetve az ajánlatkérést módosítsa, visszavonja. Ajánlatkérőt az eljárás eredményeként szerződéskötési kötelezettség nem terheli. Ajánlatkérő az ajánlatkéréseredményeként egy vagy több ajánlattevővel is jogosult szerződést kötni. Ajánlatkérő fenntartja a jogot, hogy bármikor bármely más gazdasági szereplővel szerződést kössön azonos tárgyban.*

**Felolvasólap (Árajánlat)**

Kooperatív Doktori Program

**«Beszerzés\_tárgya» tárgyban**

1. **Ajánlatkérő adatai**

|  |  |
| --- | --- |
| Ajánlatkérő | Semmelweis Egyetem |
| Ajánlatkérő címe | 1085 Budapest Üllői út 26 |
| Ajánlatkérő adószáma | 15329808-2-42 |
| Kapcsolattartó neve, tisztsége | «kapcsolattartó» |
| KApcsolattartó telefonszáma: | «telefon» |
| Kapcsolattartó e-mail címe: | «email» |

1. **Ajánlattevő adatai**

|  |  |
| --- | --- |
| Ajánlattevő: |  |
| Ajánlattevő címe |  |
| Adószáma |  |
| Ajánlattevő bankszámla száma |  |
| Képviselő neve, tisztsége |  |
| Kapcsolattartó neve, tisztsége: |  |
| Kapcsolattartó telefonszáma: |  |
| Kapcsolattartó e-mail címe: |  |

1. **Árajánlat**

|  |  |  |
| --- | --- | --- |
| Beszerzés tárgya | Nettó egységár | Bruttó egységár |
| «felolvasólap\_1sor» | «mennyiségi\_egység\_1sor» | «mennyiségi\_egység\_1sor» |
| «felolvasólap\_2sor» | «mennyiségi\_egység\_2sor» | «mennyiségi\_egység\_2sor» |

Az ajánlat az ajánlat benyújtásának napjától számított 90 napig érvényes.

Kelt: ………………. 20…. …………….

|  |  |
| --- | --- |
|  | …………………………………  (cégszerű aláírás) |

**Ajánlattevői nyilatkozat**

**«Beszerzés\_tárgya»**

Alulírott, …………………….., mint a(z) …………………………..(cégnév) cégjegyzésre jogosult képviselője büntetőjogi felelősségem tudatában nyilatkozom, hogy cégünk, mint Ajánlattevő

* az ajánlatkérésben és szerződés-tervezetben foglalt valamennyi feltételt megismerte, megértette, azokat a jelen nyilatkozattal elfogadja,
* nyertessége esetén hajlandó a szerződés megkötésére, vállalja, hogy az ajánlatkérésben és a szerződésben foglaltaknak megfelelően teljesít, ahhoz megfelelő jogosultsággal rendelkezik,
* köztartozása nincs,
* tevékenységét nem függesztették fel,
* gazdasági, vagy szakmai tevékenységével kapcsolatban jogerős bírósági ítéletben megállapított bűncselekmény miatt nincsen elítélve, tevékenységét a büntető jogi intézkedésekről szóló törvény alapján a Bíróság jogerősen nem korlátozta, továbbá tevékenységét más bíróság hasonló okból nem korlátozta,
* nem áll megszűnésre vezető végelszámolás, csődeljárás, felszámolás alatt,
* bankszámlájával szemben bírósági végrehajtás nincsen folyamatban, illetve rendezett munkaügyi kapcsolatokkal rendelkezik,
* a nemzeti vagyonról szóló 2011. évi CXCVI. törvény 3. § (1) bek. 1. b) pontja szerint átlátható szervezetnek minősül,
* elfogadja az ajánlatkérésben foglalt, ajánlat benyújtásától számított45 nap ajánlati kötöttséget.

Kelt: …………, 20… ………….

…………………………

cégszerű aláírás

***ÁTLÁTHATÓSÁGI NYILATKOZAT***

**A 2011. évi CXCVI. törvény 3. § (1) bek. 1. a) pontja alá nem tartozó jogi személyek vagy jogi személyiséggel nem rendelkező gazdálkodó szervezetek:**

Alulírott ……………………………………….…. (név), mint a ……………………………………………………………………………………………….….. (cégnév, adószám, székhely) képviselője nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bek. 1. b) pontja szerint átlátható szervezetnek minősül, mivel olyan *(aláhúzandó)*

* belföldi jogi személy,
* külföldi jogi személy
* belföldi jogi személyiséggel nem rendelkező gazdálkodó szervezet
* külföldi jogi személyiséggel nem rendelkező gazdálkodó szervezet,

amely megfelel a következő feltételeknek:

1. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa(i) megismerhető(k):

|  |  |  |  |  |
| --- | --- | --- | --- | --- |
| Sorsz. | Tényleges tulajdonos neve | Születési helye, ideje | Édesanyja neve | Tulajdoni hányad/szavazati jogának mértéke |
|  |  |  |  |  |
|  |  |  |  |  |

Amennyiben a szervezetben közvetlenül vagy közvetve több mint 25%-os tulajdoni részesedéssel, befolyással vagy szavazati joggal rendelkező jogi személy vagy jogi személyiséggel nem rendelkező szervezet található, annak adatai a következők (csak abban az esetben kell kitölteni, amennyiben releváns):

|  |  |  |  |  |
| --- | --- | --- | --- | --- |
| Sorsz. | Jogi személy/jogi személyiséggel nem rendelkező szervezet neve | adóilletősége | adószáma | Részesedés mértéke %-ban |
|  |  |  |  |  |
|  |  |  |  |  |

A közvetlenül vagy közvetetten több mint 25%-os tulajdonnal, befolyással, szavazati joggal bíró jogi személy vagy jogi személyiséggel nem rendelkező gazdálkodó szervezet tényleges tulajdonosa(i) (csak abban az esetben kell kitölteni, amennyiben releváns):

|  |  |  |  |  |  |
| --- | --- | --- | --- | --- | --- |
| Sorsz. | Gazdálkodó szervezet neve | Tényleges tulajdonos(ok) neve | Születési helye, ideje | Édesanyja neve | Tulajdoni hányad/szavazati jogának mértéke |
|  |  |  |  |  |  |
|  |  |  |  |  |  |

2. az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van.

Ebben az esetben kérjük adja meg az ajánlat benyújtásának évétől kezdődően az utolsó lezárt adóévig, hogy a gazdálkodó szervezet és az adott államban lévő kapcsolt vállalkozásai által együttesen saját eszközzel és munkaviszonyban foglalkoztatott munkavállalókkal végzett termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevétele hány százaléka az összes bevételének, az alábbiak szerint (amennyiben több gazdálkodó szervezet van, kérjük újabb táblázat kitöltését (csak abban az esetben kell kitölteni, amennyiben releváns)) :

|  |  |  |
| --- | --- | --- |
| adóév | Gazdálkodó szervezet neve | Az illetőség szerinti országban termelő, feldolgozó, mezőgazdasági, szolgáltató, befektetői, valamint kereskedelmi tevékenységéből származó bevételének aránya az összes bevételhez képest |
| (ajánlat benyújtásának éve) |  |  |
| … |  |  |
| … |  |  |
| (utolsó lezárt adóév) |  |  |

3. nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

4. a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az 1-3. pontok szerinti feltételek fennállnak.

Tudomásul veszem, hogy a Semmelweis Egyetem - az államháztartásról szóló 2011. évi CXCV. törvény (a továbbiakban: Áht.) 41.§ (6) bekezdés értelmében - nem köthet érvényesen visszterhes szerződést, illetve ilyen szerződés alapján nem teljesíthet kifizetést olyan jogi személynek, jogi személyiséggel nem rendelkező szervezetnek, amely szervezet nem minősül a Nemzeti Vagyonról szóló 2011. évi CXCVI. törvény (a továbbiakban: Nvt.) 3.§ (1) bekezdés 1. pontja szerinti átlátható szervezetnek.

Hozzájárulok ahhoz, hogy ezen átláthatósági feltétel ellenőrzése céljából, a szervezetemmel kötött szerződésből eredő követelések elévüléséig, az Áht. 54/A. §-ban meghatározott – a szervezet átláthatóságával összefüggő - adatokat a Semmelweis Egyetem kezelje.

Vállalom, hogy ha a nyilatkozatban foglaltakban változás következik be, erről a Semmelweis Egyetemet haladéktalanul tájékoztatom. Tudomásul veszem, hogy a valótlan tartalmú nyilatkozat alapján kötött szerződést a Semmelweis Egyetem az államháztartásról szóló törvény végrehajtásáról szóló 368/2011. (XII.31.) Korm. rend.50. § (1a) bekezdése alapján felmondja, vagy - ha a szerződés teljesítésére még nem került sor - a szerződéstől eláll.

Kijelentem, hogy az általam képviselt szervezet alapító (létesítő) okirata, illetve külön jogszabály szerinti nyilvántartásba vételt igazoló okirata alapján jogosult vagyok a szervezet képviseletére (és cégjegyzésére).

Kelt: ………………...(helyiség), 20…. ………(hónap) ….. (nap)

…………………………………………

cégszerű aláírás